Uporabniški priročnik za VAIO

Pogosta vprašanja

#### Kaj naj storim, če lučka za vklop zasveti zeleno, ko pritisnem gumb za vklop, zaslon pa ostane prazen?

- Preverite, ali sta svetlost in kontrast ustrezno nastavljena.

- Izhod zaslona je morda nastavljen na zunanji zaslon.
  Pritiskajte tipki Fn+F7, da izberete želeni izhod zaslona, nato pa pritisnite tipko Enter.

- Če uporabljate zunanji zaslon, preverite, ali je priključen v električno vtičnico in ali je vklopljen. Preverite, ali so nastavitve svetlosti in kontrasta ustrezne.
  Za več informacij o spreminjanju nastavitev glejte priročnik, ki ste ga dobili skupaj z zaslonom.

- Če želite zapreti okno programa, pritiskajte tipki Alt+F4.
  Morda je prišlo do napake v programu.

- Počakajte nekaj trenutkov. Če zaslon vseeno ostane prazen, računalnik VAIO znova zaženite po spodnjem postopku v določenem vrstnem redu. Pri teh postopkih se lahko poškodujejo delovni podatki.

- Odklopite vse zunanje naprave, kot je tiskalnik ali naprava USB, in prekinite omrežno povezavo z računalnikom VAIO.

- Pritisnite tipko (Napajanje (Power)) in jo držite več kot štiri sekunde ter se prepričajte, da lučka za vklop ne sveti. Nato znova vklopite računalnik VAIO.

- Če s tem težave ne odpravite, pritisnite tipko (Napajanje (Power)) in jo držite več kot štiri sekunde ter se prepričajte, da lučka za vklop ne sveti. Odklopite vse kable, povezane z računalnikom VAIO, kot je napajalnik, nato odstranite akumulator in počakajte približno pet minut. Nato znova povežite vse kable in zunanje naprave ter vstavite akumulator in vklopite računalnik.

- Če dodatni pomnilniški modul ni pravilno nameščen, se računalnik VAIO morda ne bo vklopil.
  Zaradi uporabe pomnilniških modulov, ki jih ni določila družba Sony, oz. nepravilne namestitve teh modulov se računalnik morda ne bo zagnal ali pa bo delovanje postalo nestabilno.
  V tem primeru znova namestite pomnilniški modul.
  Če uporabljate pomnilniški modul, ki ni znamke Sony, se obrnite na prodajalca ali proizvajalca tega modula.

- Če računalnik VAIO postavite s hladnega mesta na toplo ali če ga uporabljate v okolju z visoko vlažnostjo, se lahko v njem nabere kondenz.
  V tem primeru počakajte vsaj eno uro, preden ga vklopite.
  Računalnika ne uporabljajte v okolju z visoko vlažnostjo (ko je relativna vlažnost višja od 80 %), saj lahko ta povzroči okvaro računalnika.