Uporabniški priročnik za VAIO

Koncept

# O vrstah varnostnega kopiranja

S funkcijo Varnostno kopiranje in obnavljanje (Backup and Restore) v sistemu Windows lahko varnostno kopirate pomembne podatke.
Obstaja več vrst varnostnega kopiranja, kot je opisano v nadaljevanju.

### Varnostno kopiranje datotek

Mape in datoteke, shranjene v računalniku VAIO, lahko varnostno kopirate na zunanji trdi disk. Podrobnosti o varnostnem kopiranju podatkov najdete v oknu Pomoč in podpora sistema Windows (Windows Help and Support). [Podrobnosti]

### Varnostno kopiranje posnetkov sistema

Varnostno lahko kopirate celoten sistem računalnika VAIO. Če vgrajena naprava za shranjevanje ali računalnik kdaj preneha delovati, lahko s posnetkom sistema obnovite računalnik na stanje, kakršno je bilo ob varnostnem kopiranju.
Če želite ustvariti posnetek sistema, potrebujete dodatni trdi disk, formatiran v obliki NTFS. Posnetek sistema lahko varnostno kopirate tudi na optične diske, kot je Blu-ray Disc ali DVD.
Podrobnosti o ustvarjanju posnetka sistema najdete v oknu Pomoč in podpora sistema Windows (Windows Help and Support). [Podrobnosti]
Opomba

- Izgubljenih ali poškodovanih podatkov v nobenem primeru ne bomo obnavljali ali nadomeščali, niti v primeru okvare računalnika VAIO.

- Disk Recovery Media ustvarite kmalu po nakupu računalnika VAIO. Če zaradi okvare računalnika, podatkov ne morete varnostno kopirati s funkcijo sistema Windows, lahko uporabite orodje za varnostno kopiranje podatkov na disku Recovery Media.
  Za informacije o ustvarjanju diska Recovery Media glejte razdelek Ustvarjanje diska Recovery Media. [Podrobnosti]

Namig

- Če računalnik VAIO nima nobenega pogona, morate pred varnostnim kopiranjem v računalnik povezati zunanjo napravo, na primer zunanji trdi disk ali pogon DVD, ali spremeniti velikost particije pogona C: in pred varnostnim kopiranjem ustvariti dodatno particijo. [Podrobnosti]

Sorodna tema
O varnostnem kopiranju
Varnostno kopiranje podatkov, ko sistema Windows ni mogoče zagnati
Obnavljanje podatkov z orodjem VAIO Data Restore Tool
Obnovitev sistemskih datotek z obnovitveno točko, ko sistema Windows ni mogoče zagnati