Uporabniški priročnik za VAIO

Opravilo

# Varnostno kopiranje podatkov, ko sistema Windows ni mogoče zagnati

Če sistema Windows ne morete zagnati, varnostno kopirajte podatke s programom VAIO Care (Rescue Mode) : Recover or maintain your system.

## Obnavljanje podatkov

1. Ko je računalnik VAIO vklopljen, pritisnite tipko ASSIST.

Prikaže se zaslon VAIO Care Rescue Mode.

1. Izberite Recover or maintain your system.

Upoštevajte navodila na zaslonu, dokler se ne prikaže zaslon Izberite možnost (Choose an option).

1. Izberite Odpravi težave (Troubleshoot) in Recovery and maintenance.

Upoštevajte navodila na zaslonu, dokler se ne prikaže zaslon VAIO Care (Rescue Mode) : Recover or maintain your system.
Namig

- Če se prikaže okno za izbor jezika, izberite želeni jezik in kliknite V redu (OK).

1. Izberite Tools in Rescue Data.

1. Upoštevajte navodila na zaslonu.

Namig

- Program VAIO Care (Rescue Mode) : Recover or maintain your system lahko zaženete tudi z nosilcem podatkov za obnovitev. [Podrobnosti]

- Če izberete možnost Custom rescue, priporočamo, da za mesto shranjevanja obnovljenih datotek izberete zunanji trdi disk.

## Opombe o uporabi VAIO Care (Rescue Mode) : Recover or maintain your system

- Z obnovljenimi datotekami ravnajte previdno, da jih zaščitite pred nepooblaščenim dostopom.

- Preden za varnostno kopiranje in obnavljanje podatkov uporabite program VAIO Care (Rescue Mode) : Recover or maintain your system, v sistemu Windows onemogočite funkcijo šifriranja trdega diska.
  Nepooblaščeni uporabniki, ki uporabljajo disk Recovery Media in ta program, lahko enostavno pridejo do obnovljenih podatkov, ki na vgrajeni napravi za shranjevanje niso šifrirani. Zato po uporabi tega programa nastavite geslo ob zagonu ali geslo trdega diska, omogočite funkcijo sistema Windows za šifriranje trdega diska, disk Recovery Media pa shranite na varnem mestu ter tako obnovljene datoteke zaščitite pred nepooblaščenim dostopom.

- Če želite obnoviti avtorsko zaščitene podatke, na primer glasbene datoteke, shranjene v programih za predvajanje digitalne predstavnosti, uporabite orodje za varnostno kopiranje, ki ga priporoča program, s katerim ste uvozili te podatke. Družba Sony ne jamči, da boste lahko predvajali podatke, ki jih ne obnovite s priporočenim orodjem za varnostno kopiranje.

- Z uporabo programa VAIO Care (Rescue Mode) : Recover or maintain your system ni zagotovljeno, da bodo varnostno kopirani vsi podatki v vgrajeni napravi za shranjevanje.
  Sony ne prevzema nobene odgovornosti za kakršno koli izgubo podatkov zaradi varnostnega kopiranja.

- Med uporabo programa VAIO Care (Rescue Mode) : Recover or maintain your system naj bo računalnik VAIO priklopljen na napajalni kabel ali napajalnik.

- Računalnik VAIO se samodejno znova zažene 72 ur po zagonu programa VAIO Care (Rescue Mode) : Recover or maintain your system. Če postopek varnostnega kopiranja traja več kot 72 ur, bo postopek zaustavljen, računalnik pa se bo znova zagnal. Postopka ne morete nadaljevati na noben način.

- Odvisno od izbranega mesta se lahko obnovljene datoteke razdelijo na dve ali več datotek in shranijo na mesto za obnovljene datoteke ali se preimenujejo. Obnovljene datoteke obnovite s programom VAIO Data Restore Tool. [Podrobnosti]

- Če zunanji trdi disk ali optični pogon ne podpira povezave USB, namestite gonilnik.

Sorodna tema
O varnostnem kopiranju
O vrstah varnostnega kopiranja
Obnavljanje podatkov z orodjem VAIO Data Restore Tool
Ustvarjanje obnovitvene točke
Obnovitev sistemskih datotek z obnovitveno točko, ko sistema Windows ni mogoče zagnati