Uporabniški priročnik za VAIO

Opravilo

# Ustvarjanje diska Recovery Media

Upoštevajte spodnja navodila za ustvarjanje diska Recovery Media.

## Kako ustvariti nosilec podatkov za obnovitev

Namig

- Za nosilec podatkov za obnovitev lahko uporabite DVD-je, diske Blu-ray Disc in pomnilniški ključek USB. Vendar vam priporočamo, da uporabite nosilec podatkov DVD-R, ker lahko nehote izbrišete podatke na pomnilniškem ključku USB. porabite lahko tudi nosilce podatkov BD-R/BD-R DL/DVD-R DL/DVD+R/DVD+R DL, vendar so vrste nosilcev podatkov, ki jih podpira računalnik VAIO in število nosilcev odvisni od modela, ki ste ga kupili. O tem boste obveščeni med ustvarjanjem nosilca podatkov.

- Vrata USB, ki so združljiva s standardom USB 3.0, ne podpirajo obnovitve s pomnilniškim ključkom USB, ki je združljiv s standardom USB 3.0. Pri modelih brez vrat USB, ki so združljiva s standardom 2.0, nosilec podatkov za obnovitev ustvarite s pomnilniškim ključkom USB, ki ni združljiv s standardom USB 3.0.

1. Z računalnikom VAIO vzpostavite internetno povezavo, nato pa s programom VAIO Update prenesite in namestite najnovejše posodobitve.

1. Pritisnite tipko ASSIST, ko je računalnik VAIO izklopljen, da zaženete program VAIO Care (Desktop).

Če se prikaže okno Nadzor uporabniškega računa (User Account Control), izberite Da (Yes).
Prikaže se okno VAIO Care.
Namig

- Če ste v računalnik VAIO prijavljeni kot standardni uporabnik, boste morda morali vnesti skrbniško ime in geslo.

1. Izberite Advanced Tools, Restore and recovery in Create Recovery Media.

1. Skrbno preberite navodila na zaslonu in izberite Next.

1. Upoštevajte navodila na zaslonu.

Opomba

- Preden se prikaže trenutno stanje postopka, lahko traja nekaj časa.

- Pri ustvarjanju nosilca podatkov za obnovitev tega ne izvrzite ali odklopite, saj lahko tako prekinete postopek.

- Nosilec podatkov za obnovitev shranite na varno mesto.

## Opombe v zvezi z ustvarjanjem nosilca podatkov za obnovitev

- Disk Recovery Media je namenjen samo za uporabo v računalniku VAIO, v katerem je bil ustvarjen.

- Računalnika VAIO ne morete osvežiti z nosilcem podatkov za obnovo.

- Disk Recovery Media ustvarite takoj, ko je računalnik VAIO pripravljen za uporabo. V spodaj navedenih primerih morda ne boste mogli obnoviti računalnika iz obnovitvene particije, zato boste potrebovali nosilec podatkov za obnovitev:

- Obnovitveno particijo ste spremenili s programi za spreminjanje podatkov.

- Vnaprej nameščeni operacijski sistem ste v računalniku zamenjali z drugim.

- Vgrajeno napravo za shranjevanje ste formatirali brez programa VAIO Care (Rescue Mode) : Recover or maintain your system.

- Ne dotikajte se površine diskov in je ne umažite. Zaradi prstnih odtisov ali umazanije na površini lahko pride do napak pri branju/zapisovanju.

- Če želite ustvariti nosilec podatkov za obnovitev, boste morda morali sprostiti nezaseden prostor na pogonu C: za več kot dvojno zmogljivost nosilca podatkov, ki ga uporabljate. Glede na kupljeni model ne morete ustvariti nosilca podatkov za obnovitev pri dostavi zaradi premajhne količine nezasedenega prostora na disku, tudi če optični pogon podpira diske Blu-ray ali dvoslojne nosilce podatkov DVD.

- Ko kot disk Recovery Media uporabljate pomnilniški ključek USB, si najprej oglejte datoteko pomoči programa VAIO Care.

Sorodna tema
O obnovitvi
Obnovitev z obnovitvene particije
Obnovitev z nosilcem podatkov za obnovitev
Opombe v zvezi z obnavljanjem