Uporabniški priročnik za VAIO

Reference

# Ravnanje z diski
<modeli z optičnim pogonom>

Preberite naslednje napotke za zaščito podatkov, ki so shranjeni na diskih, in pravilno ravnanje z diski.

- Disk držite za robove in sredinsko luknjo ter se ne dotikajte površine za zapisovanje (površine za predvajanje), kot je prikazano spodaj.
  Prstni odtisi in prah na površini diska lahko povzročijo napako pri branju ali zapisovanju. Disk naj bo čist.

- Družba Sony ne prevzema odgovornosti za nobene težave z diski ali poškodbe diskov, ki nastanejo zaradi lepljivih oznak na diskih. Pozorno preberite priročnik, ki je bil priložen programu ali papirju za nalepke, in uporabljajte nalepke na lastno odgovornost.

### Pravilno ravnanje z diski

- Pri običajnem čiščenju držite disk za robove in z mehko krpo obrišite površino od sredine navzven, kot je prikazano spodaj.

- Če je disk zelo umazan, mehko krpo navlažite z vodo, jo dobro ožemite in z njo obrišite površino diska. Preostanek vlage obrišite z mehko suho krpo.

- Ne uporabljajte topil, kot je bencin, razredčil, čistil, ki so na voljo na tržišču, ali antistatičnih razpršil, ki lahko poškodujejo disk.