Uporabniški priročnik za VAIO

Pogosta vprašanja

#### Kaj naj storim, če ne morem natisniti dokumenta?

- Preverite, ali so nastavitve tiskalnika pravilne.
  Informacije o nastavitvah tiskalnika najdete v priročniku, ki ste ga dobili skupaj s tiskalnikom.

- Preverite, ali je tiskalnik vklopljen.
  Več informacij najdete v priročniku, ki ste ga dobili skupaj s tiskalnikom.

- Preverite, ali sta povezavi med napajalnim kablom tiskalnika in napajalnikom ter med napajalnikom in električno vtičnico ustrezni.

- Preverite, ali je nameščen ustrezen gonilnik tiskalnika.
  Ko priključite nov tiskalnik, morate najprej namestiti gonilnik tiskalnika.
  Informacije o namestitvi gonilnika tiskalnika najdete v priročniku, ki je bil priložen tiskalniku, ali na spletnem mestu proizvajalca.

- Preverite, ali je za tiskalnik prikazano stanje »dosegljiv« oziroma »pripravljen«.
  Nato preverite, ali ste pravilno konfigurirali nastavitve tiskalnika (po navodilih v priročniku, ki je bil priložen tiskalniku).

- Preverite, ali je tiskalnik nastavljen na Nastavi kot privzeti tiskalnik (Set as Default Printer).
  Dodatne informacije najdete v oknu Pomoč in podpora sistema Windows (Windows Help and Support). [Podrobnosti]

- Preverite, ali je tiskalnik združljiv s sistemom Windows, ki je nameščen v računalniku VAIO.

- Preverite, ali je tiskalnik povezan z omrežjem (LAN).
  Če je tiskalnik z omrežjem (LAN) povezan neposredno, preverite, ali je usmerjevalnik (ali zvezdišče) vklopljen.
  Če je tiskalnik povezan s tiskalniškim strežnikom, se prepričajte, da se v strežniku ne prikaže sporočilo o napaki.

- Preverite, ali program deluje pravilno.
  Program morda ne podpira oblike zapisa dokumenta. V takem primeru dokument ne bo natisnjen pravilno.
  Obrnite se na izdajatelja programa ali proizvajalca tiskalnika.

- Preverite, ali ste izbrali ustrezna vrata za tiskalnik.
  Za več informacij o nastavitvah vrat tiskalnika glejte priročnik, ki ste ga dobili skupaj s tiskalnikom, ali se obrnite na proizvajalca.